Р  А  Й  О  Н  Е  Н    С  Ъ  Д  -  Г Р.  С  А  Н  Д  А  Н  С  К  И
УТВЪРДИЛ:
ПРЕДСЕДАТЕЛ:...........................
/Н. Бузова/

ПРИЛОЖЕНИЯ КЪМ ОБЯВА ЗА СЪБИРАНЕ НА ОФЕРТИ ЗА ВЪЗЛАГАНЕ НА ПОРЪЧКА С ПРЕДМЕТ:

 

„Проектиране и изпълнение на строителство - основен ремонт на отоплителна инсталация за административна сграда, публична държавна собственост, предоставена за нуждите на Районен съд и Районна прокуратура гр. Сандански, възложена за стопанисване на административния ръководител на Районен съд гр. Сандански, находяща се в гр. Сандански, ул.”Македония” № 57"

Районен съд – гр. Сандански/2016

Сандански, 2016 г.

СЪДЪРЖАНИЕ: 

І. ТЕХНИЧЕСКО ЗАДАНИЕ
ІІ. ОБРАЗЦИ НА ДОКУМЕНТИ
III. МЕТОДОЛОГИЯ
ІV. ПРОЕКТ НА ДОГОВОР

І. ТЕХНИЧЕСКО ЗАДАНИЕ
І. Обща част.
Предмет на настоящето задание е определянето на обхвата на инвестиционните проекти в зависимост от вида, предназначението, големината, местоположението на преустройвания обект, нормативните изисквания към проектните решения, както и технически изисквания към строително-монтажните работи.
Проектът и реализацията на обекта следва да бъдат съобразени с действащата нормативна уредба.

II. Нормативна уредба.
При проектирането и изпълнението на строително - монтажните работи да се спазват технологичните изисквания, действащите в страната нормативни уредби и техническите норми и стандарти, в това число и на:
-	Закона за устройство на територията.
-	Наредба № 4 от 21.05.2001 г. за обхвата и съдържанието на инвестиционните проекти /Обн. ДВ. бр.51 от 5 Юни 2001г., изм. ДВ. бр.85 от 27 Октомври 2009г., изм. ДВ. бр.96 от 4 Декември 2009г., изм. и доп. ДВ. бр.93 от 11 Ноември 2014г., изм. ДВ. бр.102 от 12 Декември 2014г., изм. ДВ. бр.13 от 17 Февруари 2015г./
-	Наредба № 15 за технически правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия, /Обн. ДВ. бр.68 от 19 Август 2005г., попр. ДВ. бр.78 от 30 Септември 2005г., изм. ДВ. бр.20 от 7 Март 2006г., изм. и доп. ДВ. бр.6 от 22 Януари 2016г./
-		Наредба № 3 от 31.07.2003 г на МРРБ за съставяне на актове и протоколи по време на строителството /обн., ДВ,  бр.72 от 15.08.2003 г., изм., бр.73 от 4.05.2004 г., в сила от 5.11.2004 г., изм. и доп., бр.29 от 7.04.2006 г., в сила от 7.04.2006 г., бр.98 от 11.12.2012 г., в сила от 11.12.2012 г., бр. 65 от 19.08.2016 г., в сила от 19.08.2016 г./;
–	Наредба № 2 от 22.03.2004 г. за минималните изисквания за здравословни и безопасни условия на труд при извършване на строителните и монтажни работи /Обн. ДВ. бр.37 от 4 Май 2004г., попр. ДВ. бр.98 от 5 Ноември 2004г., изм. ДВ. бр.102 от 19 Декември 2006г./;
–	Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място;
–	Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд /обн.ДВ, бр.102 от 22.12.2009 г., в сила от 1.01.2010 г., попр., бр.4 от 15.01.2010 г., изм., бр. 25 от 30.03.2010 г./;
–	Наредба № РД-07/8 от 20.12.2008 г. за минималните изисквания за знаци и сигнали за безопасност и/или здраве при работа /обн., ДВ, бр.3 от 13.01.2009 г., изм. и доп., бр. 46 от 23.06.2015 г./;
–	Наредба № Iз-1971 от 29.10.2009 г. за строително-технически правила и норми за осигуряване на безопасност при пожар. /обн., ДВ, бр.96 от 4.12.2009 г., в сила от 5.06.2010 г., попр., бр.17 от 2.03.2010 г.; изм. с Решение № 13641 от 15.11.2010 г. на ВАС на РБ - ДВ, бр.101 от 28.12.2010 г.; изм. и доп., бр.75 от 27.08.2013 г., чр.69 от 19.08.2014 г., в сила от 19.08.2014 г., бр.89 от 28.10.2014 г., изм., бр.8 от 30.01.2015 г., в сила от 30.01.2015 г., изм. и доп., бр. 2 от 8.01.2016 г./
–	Наредба № 8121з-647 от 1.10.2014 г. за правилата и нормите за пожарна безопасност при експлоатация на обектите /обн., ДВ, бр.89 от 28.10.2014 г., попр., бр. 105 от 19.12.2014 г./
  
III. Съществуващо положение.
Строителството на сградата е започнало през 1964 година, като самата отоплителна инсталация, намираща се в същата е изградена по време на строителството за захранване и на други съседни сгради, които са били в проект за застрояване. Поради тази причина главните тръби на инсталацията са направени с голям цолаж и това отнема много енергия за първоначалното затопляне на сградата. Не са направени отделни кръгове за регулиране на топлината спрямо южна и северна страна. Няма възможност за регулация по етажи с цел съобразяване работата на инсталацията с графика на различните институции помещаващи се в сградата. От изграждането й до момента на тази инсталация не е правен никакъв ремонт, същата е ръждясала и се появиха влажни петна от пробиви на трудно достъпни места. Изградената отоплителна инсталация и радиатори са морално остаряли и с материали отпреди 40 год. Съществуващата отоплителна инсталация не затопля равномерно помещенията в сградата. Част от радиаторите не функционират с пълния си капацитет, липсват спирателни кранове, терморегулатори и осезатели. Тръбната разводка е корозирала и на места се получават запушвания.
IV. Основен ремонт  
1. Общи указания 
1.1 Начин на изпълнение
Обектът се изпълнява "до ключ" (turnkey), което обуславя разделянето му на две фази:
- Проектиране - изработване на инвестициония проект във фаза работен проект;
 Срок на изработване – до 15 календарни дни от сключване на договора;

- Изпълнение – доставка на материали, строителство, монтаж и въвеждане в експлоатация;
        Срок на изпълнение – до 45 календарни дни от откриване на строителната площадка;

1.2 Проектът за новата инсталация трябва да включва:
-  да се проектира вътрешна отоплителна инсталация без подмяна на котел на административна сграда, публична държавна собственост, предоставена за нуждите на Районен съд и Районна прокуратура гр. Сандански, възложена за стопанисване на административния ръководител на Районен съд гр. Сандански, находяща се в гр. Сандански, ул.”Македония” № 57, включително радиатори, щрангове, помпи, разширителни съдове и всичко необходимо за нормална работа и за спазване на нормативните изисквания. Изготвяне на технически проет по част ОВК за подмяна на отоплителната инсталация, включително изчертаване на архитектурни подложки на електронен носител и заснемане на стара отоплителна инсталация. Демонтаж на цялата отоплителна инсталация /без отоплителния котел и нафтовото стопанство/. В проекта да се предвиди: етаж първи, използван от Районна прокуратура гр. Сандански да бъде захранен с отделен кръг - отделяне на отоплителната инсталация на прокуратурата с нов хоризонтален клон. Отоплителната инсталация за съда да се проектира с два клона - северен и южен. Да бъде предвидено регулиране на всеки вертикален щранг. Инсталацията трябва да включва отопление на работните помещения, коридорите и санитарните помещения. Мощността на вътрешната отоплителна инсталация, определена по окрупнени показатели е около 180 kW. Температурен режим на вътрешната отоплителна инсталация 60/40, при външна изчислителна температура - 8 градуса. 
- контролни и измервателни прибори-топломери, манометри и термометри;

V. ОБЩИ ТЕХНИЧЕСКИ ИЗИСКВАНИЯ
Настоящата глава включва Общите технически изисквания, валидни за основния ремонт.

1.3.1. Норми и стандарти
Доставката на оборудването и изпълнението на работите трябва да отговарят на законите и нормите в Република България, действащите стандарти, както български, така и хармонизирани, и в допълнение към специфичните препоръки, изложени в настоящото Техническо задание и представените от експерт технически спецификации и количествено стойностна сметка..
Всички документи като чертежи, описания, бележки, писма, данни, инструкции, изчисления и др. трябва да бъдат на български език.

1.3.2. Технически спецификации:
Изготвяне на технически проет по част ОВК за подмяна на отоплителната инсталация, включително изчертаване на архитектурни подложки на електронен носител и заснемане на стара отоплителна инсталация в административна сграда, публична държавна собственост, предоставена за нуждите на Районен съд и Районна прокуратура гр. Сандански, възложена за стопанисване на административния ръководител на Районен съд гр. Сандански, находяща се в гр. Сандански, ул.”Македония” № 57.
Демонтаж на цялата отоплителна инсталация /без отоплителния котел и нафтовото стопанство/.
Отделяне на отоплителната инсталация на Прокуратурата с нов хоризонтален клон.
Отоплителната инсталация за съда да се проектира с два клона - северен и южен.
При проектирането и изпълнението на строително - монтажните работи да се спазват технологичните изисквания, действащите в страната нормативни уредби и техническите норми и стандарти, посочени по-горе.
При изготвяне на работния проект, доставката и изпълнението на отоплителната инсталация да се спазват изискванията на Наредба № 15 за Технически правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия и Наредба № Iз - 1971 за строително - технически правила и норми за осигуряване на безопасност при пожар.
 Съоръженията за отоплителната инсталация да се определят в съответствие с БДС - и, заложени в Наредба № 15. 
За всички скрити работи се съставя акт, след извършена проверка на място.
Да се има в предвид следното:
- при изпълнение на СМР съществуващите съоръжения да се пазят от повреди.
- СМР ще се извършват в близост до части под напрежение.
Допускането на работещите в сградата ще се извършва съгласно съществуващите правила.
Строително–монтажните работи  да се изпълняват при спазване на всички изисквания на Закона за устройство на територията и изредените по-горе нормативни актове.
За да се осъществи безопасна работа по отоплителната инсталация е необходимо да се изпълнят следните изисквания :
-	работния участък да бъде ограден;
-	заваръчните работи да се извършват, като използваните инструменти се заземяват самостоятелно, използвайки съществуващи заземители; 
Изпълнителят да посочи мероприятия по охрана на труда и противопожарна безопасност. При описването им да се има предвид следното:
- да се представи списък на ръководния и изпълнителски персонал, който ще извършва СМР, с посочени квалификационни групи по правилника по ТБ;
- да се представи списък на лицата, които могат да бъдат назначавани за отговорни ръководители на работата, съгласно правилника по ТБ;
- да се спазват всички мероприятия за безопасна работа;
- всички СМР да се извършват с необходимите предпазни средства;
- всички работници да бъдат инструктирани по ТБ и бъде проведен инструктаж по безопасна работа непосредствено на работното място;
- да се представи документ за правоспособност на заварчиците;

VI. Офертата трябва да включва цена за:
1. Работен проект за част “ОВК”
- Количествено-стойностни сметки по всички части и рекапитулация на проекта
- Проектът да се представи в обхват и съдържане, съгласно Наредба №4/21.05.2001г. за обхват и съдържание на инвестиционните проекти на ЗУТ.
В срока за изпълнение на настоящата поръчка, съгласно предложения план-график за работа (част от техническата оферта на Участника), работният проект да бъде представен на Възложителя за разглеждане и одобрение. 
Съгласно изискванията на чл. 162, ал. 2 на Закон за устройство на територията проектантът да упражнява авторски надзор за обекта, който ще се осъществява от авторите на проекта.
2. Демонтажни и строително-монтажни работи;

VII. Изисквания към изпълнителя:
•	Да разполага с проектант по част “ОВК”; 
•	Да има опит в проектирането и изпълнението на отоплителни инсталации в последните пет години, потвърдени с референции от възложители;
•	Всяка референция да бъде придружена с имената на лице за контакти.
•	Работният проект да съдържа: обяснителна записка, изчислителни проверки, обосноваващи проектните решения, конструктивни и монтажни чертежи, разгънати схеми, детайли, спецификации на предвидените строителни продукти – съоръжения, материали и др.;
•	За всеки строителен продукт, проектантът да се позове на БДС, БДС EN, БТО или еквиваленти;
•	Проектните разработки да бъдат подписани и подпечатани от проектант с пълна проектантска правоспособност;
•	Към всяка част на работния проект да се приложи съдържание на цялостната разработка;
•	Проектът  да бъде представен в 4 копия на хартия и един на електронен носител във формати: PDF и AutoCad за чертежите, Word за обяснителни записки, Excel за таблици с количествено-стойностни сметки;
•	Изпълнителят да съгласува всички несъществени изменения на обекта;  
•	След издаването на разрешението за строеж Изпълнителят да проектира всички съществени отклонения при строителството;
•	Чертежите, които  по искане на Възложителя  подлежат на изменение, трябва отново да бъдат представени за одобрение;
•	Одобрението на работния проект не освобождава Изпълнителя от отговорност за евентуално допуснати грешки. Той носи отговорност за качественото и пълно изпълнение на всички работи съгласно техническото задание.

VII. ДРУГИ
Гаранционни срокове – не по-кратки от упоменатите в НАРЕДБА № 2 от 31.07.2003 г. за въвеждане в експлоатация на строежите в Р. България и минимални гаранционни срокове за изпълнени строителни и монтажни работи, съоръжения и строителни обекти.
VIІІ. ПЪЛНО ОПИСАНИЕ НА ПРЕДМЕТА НА ПОРЪЧКАТА:
1.	 Наименование и предмет на поръчката: 
Възложителят е дал следното наименование на поръчката:
„Проектиране и изпълнение на строителство - основен ремонт на отоплителна инсталация за административна сграда, публична държавна собственост, предоставена за нуждите на Районен съд и Районна прокуратура гр. Сандански, възложена за стопанисване на административния ръководител на Районен съд гр. Сандански, находяща се в гр. Сандански, ул.”Македония” № 57“. 
Предметът на поръчката не включва обособени позиции.
2.	 Цел на обявата:  да се постигне избор на изпълнител, който качествено и професионално да осъществи предмета на поръчката. 
С цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага именно по реда на посочения ред, целта на която, от друга страна е да защити обществения интерес, посредством осъществяване на контрол върху разходването на средства от държавния бюджет, и едновременно с това да насърчи конкуренцията, като създаде равни условия и прозрачност при участие в реда. 
Провеждането на предвиденото в ЗОП възлагане на обществена поръчка чрез събиране на оферти с обява гарантира в най-голяма степен публичността на възлагане изпълнението на поръчката, респ. прозрачността при разходването на финансовите средства по проекта, каквато несъмнено е една от водещите цели на възложителя на поръчката.
3.	 Вид на поръчката: По реда на глава двадесет и шеста от ЗОП, чрез събиране на оферти с обява.
4.	 Правно основание: възлагане на обществена поръчка чрез събиране на оферти с обява по реда на чл. 20, ал. 3, т. 1 от ЗОП, във връзка с глава двадесет и шеста от ЗОП и в изпълнение на решение на комисия „Управление на собствеността” към Пленума на Висшия съдебен съвет от протокол № 9, т.7 от заседание, проведено на 03.08.2016 г.
5.	 Възможност за представяне на варианти в офертите: не се предвижда възможност за представяне на варианти в офертите.
6.	 Място на изпълнение: гр. Сандански, ул. „Македония” № 57.
7.	 Срок за изпълнение на поръчката: до 60 календарни дни от датата на сключване на договор, но не по-късно от 10.12.2016 година.
8.	 Прогнозна стойност: 118 289,80 лв. /сто и осемнадесет хиляди двеста осемдесет и девет лева и осемдесет стотинки/ без ДДС или 141947,76 лв. /сто четиридесет и една хиляди деветстотин четиридесет и седем лева и седемдесет и шест стотинки/
Финансиране: Средствата са осигурени изцяло от ВСС.
Обхват на дейностите: Техническите спецификации и прогнозната стойност на поръчката са посочени съответно и като приложения към техническото задание. Основните видове работи предмет на поръчката са съобразени с експертна оценка от независим експерт, извършил непосредствен оглед на отоплителната инсталация и запознал се с цялата документация, съществуваща в Районен съд-Сандански.
Настоящото техническо изискване цели да помогне участниците да се запознаят с изискванията на възложителя, за да подготвят офертите си за участие.

IХ. ИЗИСКВАНИЯ ЗА ИЗПЪЛНЕНИЕТО НА ПОРЪЧКАТА 
При изпълнение на  работите, предмет на поръчката, Изпълнителят се задължава: 
	- да изпълни работите в договорения срок, като организира и координира цялостния процес в строителството, съгласно: одобрения инвестиционен проект (в изискуемите по ЗУТ случаи); офертата с приложенията към нея; действащата нормативна уредба, вкл. нормите по ЗБУТ; 
	- да влага в строителния процес при изпълнението на работите на обекта качествени материали, конструкции и изделия, отговарящи на техническите изисквания на Европейския съюз и по БДС;
	- да обезпечи работата си с необходимите машини и съоръжения;
	- да съставя всички актове и протоколи по време на строителството, като използва изискуемите актове и протоколи по Наредба № 3 от 31.07.2003 г на МРРБ за съставяне на актове и протоколи по време на строителството и други, съгласно Техническата информация и проекта на договора.

	Х. ИЗИСКВАНИЯ КЪМ УЧАСТНИЦИТЕ 
	Общи изисквания:
	Участник при възлагане на обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, съгласно законодателството на държавата, в която то е установено и отговаря на изискванията, предвидени в Закона за обществените поръчки (ЗОП), Правилника за прилагане на ЗОП (ППЗОП) и на изискванията на Възложителя, посочени в настоящото задание. Участникът следва да бъде строител, вписан в Централния професионален регистър на строителите, като имащ право да извършва  строежи по чл. 137, ал. 1, т. 4, буква "в" от ЗУТ - инсталации с капацитет от 50 до 100 работни места и имащ в състава си проектант отговарящ на изискванията на ЗУТ, Закона за камарите на архитектите и инженерите в инвестиционното проектиране и вътрешните документи на съответните камари за съответния вид обект.
	Възлагането на работи на подизпълнители е допустимо само ако участникът приеме, че отговаря за действията, бездействията и работата на посочените подизпълнители като за свои действия, бездействия и работа.
	Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
	Възложителят отстранява от процедурата участник, за когото са налице основанията по чл. 54, ал. 1, т.1-5 и 7 от ЗОП.
	Условия за участие на обединения от физически и/или юридически лица:
	При участник – обединение, което не е юридическо лице, се представя копие от документ, от който да е видно правното основание за създаване на обединението, както и следната информация, във връзка с настоящата обществена поръчка:
	- определяне на партньор, който да представлява обединението за целите на обществената поръчка;
	- уговаряне на солидарна отговорност, когато такава не е предвидена съгласно приложимото законодателство;
	- правата и задълженията на участниците в обединението;
	- разпределението на отговорността между членовете на обединението;
	- дейностите, които ще изпълнява всеки член на обединението.
	При участие на обединения, които не са юридически лица, съответствието с изискванията на възложителя и условията, на които следва да отговарят участниците, се доказва от обединението участник, а не от всяко от лицата, включени в него, с изключение на регистрацията в Централния професионален регистър на строителя и наличието на сертификат за управление на качеството, съобразно разпределението на участието на лицата при изпълнение на дейностите, предвидено в договора за създаване на обединението.
Когато участникът е обединение трябва да има готовност, в случай че е избран за изпълнител, да представи регистрация по БУЛСТАТ на обединението при подписване на договор за СМР. 

	Годност (правоспособност) за упражняване на професионална дейност:
	Участниците трябва да са вписани в  Централния професионален регистър на строителите, като имащи право да извършват  строежи по чл. 137, ал. 1, т. 4, буква "в" от ЗУТ - инсталации с капацитет от 50 до 100 работни места, а за проектанта да има валидна пълна проектантска правоспособност по съответната част за 2016 г. 
	За доказване на това обстоятелство се посочва съответния публичен регистър, който съдържа тази информация или се представя копие от Удостоверението за вписване в ЦПРС, придружен с валиден талон за 2016 г., или еквивалентен документ, издаден от държавата, в която са установени, доказващ еквивалентното право (за чуждестранните участници), а проектантът да е вписан в регистъра на проектантите с пълна проектантска правоспособност и да представи Удостоверение за пълна проектантска правоспособност или еквивалентен документ, издаден от държавата в която са установени, доказващ еквивалентно право.

	Икономическо и финансово състояние:
	Участниците следва да имат валидна застрахователна полица за професионална отговорност на проектанта и строителя – съгласно чл. 171, ал. 1 от ЗУТ (или еквивалентна застраховка или гаранция за чуждестранното лице – участник, в съответствие с чл. 171а, ал. 1 от ЗУТ), с общ лимит на отговорността, покриваща минималната застрахователна сума за строежи  от изискваната категория, съгласно Наредба за условията и реда за задължително застраховане в проектирането и строителството.
	За доказване на това обстоятелство се представя копие от валидна застрахователна полица за професионална отговорност на проектанта и строителя.
	Технически и професионални способности:
	Участниците да са изпълнили минимум 3 (три) обекта с предмет и обем, идентични или сходни с тези на поръчката, за последните 5 години от датата на подаване на офертата.
	За доказване на това обстоятелство се представя Списък на строителството, идентично или сходно с предмета на поръчката, изпълнено през последните 5 години, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания. 
	Под „Сходно с предмета на поръчката строителство” следва да се разбира:
	Ново строителство и/или рехабилитация  и/или реконструкция и/или основен ремонт на съоръжения и отоплителни инсталации,с аналогични характеристики извън страната.
	За изпълнение на настоящата обществена поръчка, участниците трябва да разполагат с технически и ръководен персонал с професионална компетентност, както следва:
	- Ръководител на обект: Строителен инженер ПГС или еквивалентна специалност - 1 брой - 5 г. професионален опит. Общ професионален опит – Минимум 5 г.;
	- Проектант по част “ОВК” – 1 бр. - с 5 г. професионален  опит. Общ професионален опит – Минимум 5 г.; Специфичен опит - като ръководител на екип /обект/ – минимум на  1 проект/обект (1 договор), сходен с предмета на поръчката през последните 5 г.;
	- Технически ръководител – 1 бр., с минимум 3 г. професионален опит, образование съобразно  изискванията на ЗУТ - Висше инженерно образование или средно специално техническо образование или еквивалентно; Общ професионален опит – Минимум 3 г.; Специфичен опит - като  технически ръководител на екип /обект/ – минимум на 1 проект/обект (1 договор), сходен с предмета на поръчката през последните 3 г.
	За доказване на горните  обстоятелства участникът следва да представи Списък на техническия и ръководен персонал, който ще отговаря за изпълнение на поръчката, с посочване на образованието, квалификацията и професионалния и специфичен опит на лицата. 
	Участниците следва да имат въведена система за управление на качеството съгласно международен стандарт ISO 9001:2008 (или еквивалентен) с обхват, сходен с предмета на поръчката и ISO 14001: 2005 (или еквивалентен) с обхват, сходен с предмета на поръчката. 
	За доказване на това обстоятелство се посочва публичния регистър, който съдържа тази информация или се представя заверено копие от валиден сертификат, в съответствие с чл. 64, ал. 5-8 от ЗОП.

	ХI. ИЗИСКВАНИЯ КЪМ ОФЕРТАТА
	При изготвяне на офертата всеки участник трябва да се придържа точно към обявените от възложителя срокове и условия.
	Разходите, свързани с изготвянето и подаването на офертите са за сметка на участника. Възложителят не участва в тези разходи независимо от начина на провеждане и изхода на процедурата.
	Всеки участник има право да представи само една оферта.
	Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
	Офертата и документите към нея трябва да бъдат представени на български език. Ако участникът представя документи на чужд език, същите трябва да бъдат придружени с превод на български език, като при разминаване в информацията между оригинала и превода, за меродавна ще се приема информацията в превода на документа на български език.
	Всички документи следва да са в срока на тяхната валидност.
	Всички документи, които придружават офертата се представят в оригинал, а когато са ксерокопия, се заверяват с гриф "Вярно с оригинала", подпис на лицето, представляващо кандидата и свеж печат. Документите и данните се подписват само от законните представители на кандидата, съгласно съдебната му регистрация или от изрично упълномощени за това лица, като в този случай се представя пълномощно с нотариална заверка. 
	Съдържанието на офертата се представя лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя, в запечатана непрозрачна опаковка.
	Върху опаковката с офертата се посочват: 
-	наименованието на участника, включително участниците в обединението, когато е приложимо; 
-	адрес за кореспонденция, 
-	телефон и по възможност – факс и електронен подпис; 
-	наименованието на поръчката:
	До Районен съд – гр. Сандански
	ул. „Македония” № 57
	гр. Сандански 2800
Предмет: Проектиране и изпълнение на строителство - основен ремонт на отоплителна инсталация за административна сграда, публична държавна собственост, предоставена за нуждите на Районен съд и Районна прокуратура гр. Сандански, възложена за стопанисване на административния ръководител на Районен съд гр. Сандански, находяща се в гр. Сандански, ул.”Македония” № 57
	Офертите се подават по реда, описан в настоящото задание, в Районен съд-гр. Сандански, ул. «Македония» № 57, етаж 3, стая 1 /съдебен администратор/, в  срока посочен в Обявата.
	Възложителят ще удължи срока по предходната точка с най-малко три дни, когато в първоначално определения срок са получени по-малко от три оферти. След изтичане на така удължения срок възложителят разглежда и оценява получените оферти независимо от техния брой.
	При приемане на офертата върху опаковката се отбелязват поредния номер, дата и час на получаване, като тези данни се записват във „Входящ регистър”, за което на приносителя се издава документ.
	Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. 
	Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистър. Не се допуска приемане на оферти от лица, които не са включени в списъка. Получените оферти се предават на председателя на комисията, която ще разгледа и оцени офертите, за което се съставя протокол. Протоколът се подписва от предаващото лице и от председателя на комисията. 
Участникът поема всички рискове по подаването на офертата, включително форсмажор.
Комисията има право да изисква от участника допълнителни документи, които участникът следва да представи в посочения от комисията срок.

ХII. СЪДЪРЖАНИЕ НА ОФЕРТАТА
Списък на документите в офертата
Оферта, включваща представяне на участника – изготвя се и се подписва по приложения към настоящата документация образец 
1.	Документи за регистрация на участника, удостоверяващи неговата правосубектност;
2.	Нотариално заверено пълномощно на лицето, подписващо офертата (в случай, че офертата не е подписана от законен представител);
3.	При участници обединения - копие на документ, от който да е видно правното основание за създаване на обединението, както и информацията във връзка с конкретната обществена поръчка, изискана в настоящите указания.
4.	Декларация за обстоятелствата по чл. 54, ал. 1, т. 1, 2 и 7 от ЗОП (оригинал)
5.	Декларация за обстоятелствата по чл. 54, ал. 1, т. 3-5 от ЗОП (оригинал)
6.	Декларация по чл. 66, ал. 1 от ЗОП за подизпълнителите и дела от поръчката, който ще им възложат, ако възнамеряват да използват такива, както и доказателство за поетите от подизпълнителите задължения (оригинал)
7.	Декларация подизпълнители 
8.	Декларация по чл.6 ал.2 от Закона за мерките срещу изпирането на пари 
9.	Доказателства за годност (правоспособност) за упражняване на професионална дейност, за икономическо и финансово състояние и за технически и професионални способности: 
10.	Удостоверение за вписване в ЦПРС, придружен с валиден талон за 2016 г., или еквивалентен документ 
11.	Удостоверение за вписване в РПППП, придружен с валидно удостоверение за 2016 г., или еквивалентен документ
12.	Доказателство за наличие на валидна застрахователна полица за професионална отговорност на проектанта и строителя
13.	Списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания (оригинал).
14.	Списък на експертите - техническия и ръководен персонал, който ще отговаря за изпълнение на поръчката, с посочване на образованието, квалификацията и професионалния и специфичен опит на лицата (оригинал) 
15.	Валиден сертификат за въведена система за управление на качеството съгласно международен стандарт ISO 9001:2008 (или еквивалентен) с обхват, сходен с предмета на поръчката и ISO 14001: 2005 (или еквивалентен) с обхват, сходен с предмета на поръчката. 
16.	Техническо предложение, което съдържа:
		а) документ за упълномощаване, когато лицето, което подава офертата, не е законният представител на участника;
		б) предложение за изпълнение на поръчката в съответствие с техническите спецификации и изискванията на възложителя, което включва:
- Програма за изпълнение на договора;
- Срок за изпълнение (общ срок за изпълнение на всички видове работи по количествена сметка);
- Гаранционен срок на изпълнените видове работи;
Всеки участник трябва да предложи гаранционни срокове в години за всички видове работи предвидени за изпълнението на обекта. Гаранционните срокове следва да са съобразени с изискванията ЗУТ и на Наредба №2/2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
- Линеен график за изпълнение на дейностите (предлаганият линеен график следва да е общ и да включва цялостно изпълнение на поръчката и на всичките видове работи посочени в Количествената сметка); 
Всеки участник трябва да предложи: линеен график, съобразен с посочения срок за изпълнение на поръчката, обвързан с предвидената работна ръка (с посочената обща заетост на обекта в човекомесеци) за изпълнение на работите  и приложена  диаграма на работната ръка.
- Декларация за основните материали 
	Всеки участник трябва да представи декларация  за основните видове материали и изделия, които ще бъдат вложени при изпълнението на поръчката, като към нея се представят документи за съответствие (сертификати) на използваните материали, съгласно изискванията на Европейския съюз (обозначение „СЕ”, съгласно европейска декларация на съответствие, декларация за произход, еко-етикети или покрити стандарти за качеството).
Сертификатите, които са на чужд език, трябва задължително да са представени и в превод на български.
в) Декларация за съгласие с клаузите на приложения проект на договор               
г) декларация за срока на валидност на офертата;
17. Ценово предложение 
Предложението на участника относно цената за изпълнение и предложения по други показатели с парично изражение, което включва:
- Количествено-стойностна сметка; (на хартиен и магнитен носител)
В Приложение – КСС оферта.    

ХIII. ВАЛИДНОСТ НА ОФЕРТИТЕ
Участниците са обвързани с условията на представените от тях оферти за период от                                     60 календарни дни от датата, определена за краен срок за получаване на оферти, съгласно Обявата.

	ХIV. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ
	Разглеждането и оценката на офертите и класирането на участниците се извършва от специално назначена от Възложителя комисия.
	Отварянето на офертите ще се извърши на датата, часа и мястото, посочени в Обявата. 
	При промяна в датата, часа или мястото за отваряне на офертите участниците ще бъдат  уведомени чрез профила на купувача най-малко 48 часа преди новоопределения час.
	Отварянето на офертите е публично и на него могат да присъстват участниците в процедурата или техни упълномощени представители.
	Комисията отваря офертите по реда на тяхното постъпване и обявява ценовите предложения. 
	Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача. 
	Възложителят отстранява от участие:
	- участник , за когото са налице основанията по чл. 54, ал. 1, т.1-7 от ЗОП.
	- участник, който не отговаря на поставените изисквания и условията на възложителя или не изпълни друго условие, посочено в обявата за обществена поръчка или в настоящото задание
	- участник, който е представил оферта, която не отговаря на:
	а) предварително обявените условия на поръчката.
	б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП.
	- участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;
	- участници, които са свързани лица

	ХV. КРИТЕРИЙ ЗА ОЦЕНКА НА ОФЕРТИТЕ
	До оценяване се допускат само предложенията, които съответстват на законовите изисквания и отговарят на всички предварително обявени от възложителя условия.
	Икономически най-изгодната оферта се определя въз основа на критерий за възлагане: Оптимално съотношение качество/цена, което се оценява въз основа на цената и други показатели, свързани с предмета на обществената поръчка, съгласно приложена Методика за оценка на офертите.
	Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.
	Писмената обосновка по предходната точка се оценява по отношение на нейната пълнота и обективност в съответствие с чл. 72 от ЗОП.

	ХVІ. СКЛЮЧВАНЕ НА ДОГОВОР
	Възложителят сключва писмен договор, който включва всички предложения от офертата на класирания на първо място участник.
	Класираният на първо място участник писмено ще се уведоми за мястото и за срока на подписване на договор.
	Възложителят сключва договор за обществена поръчка с определения изпълнител в 30-дневен срок от датата на определяне на изпълнителя. 
	Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини. 
	При сключване на договора  с  участника, избран за изпълнител, следва да представи:
	а) документ за гаранция за изпълнение в размер на 5% от стойността на договора без ДДС (с валидност 1 месец след приемането на работите на  обекта).
	Гаранцията за изпълнение се предоставя в една от следните форми:
	- парична сума;
	- банкова гаранция;
	- застраховка, която обезпечава изпълнението чрез покритие на отговорността на изпълнителя.
Паричната сума следва да бъде предварително преведена по следната банкова сметка на Районен съд – гр. Сандански: 
IBAN: BG 50 UNCR 96603331030414
BIC: UNCRBGSF
банка : УниКредит Булбанк – клон Сандански

Гаранцията може да се предостави от името на изпълнителя за сметка на трето лице – гарант. Участникът, определен за изпълнител, избира сам формата на гаранцията за изпълнение. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
б) валидна застрахователна полица по Наредбата за задължително застраховане на работниците и служителите за риска „трудова злополука” на всички работещи на обекта (заверено копие)
в) За доказване на липсата на основания за отстраняване участникът, избраният за изпълнител, представя:
- за обстоятелствата по чл. 54, ал. 1, т. 1 от ЗОП - свидетелство за съдимост;
- за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на участника;
Документите по буква „в” може да не се представят, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

	ХІІ. ОБМЕН НА ИНФОРМАЦИЯ

	1. Всички действия на възложителя и на участниците, свързани с възлагането на настоящата поръчка следва да бъдат обективирани в писмен вид.
	2. Обменът на информация се извършва с електронни средства за комуникация. Когато не се използват електронни средства за комуникация, обменът на информация се осъществява чрез пощенска или друга подходяща куриерска услуга или комбинация от тях и електронни средства.
	3. Заинтересованите лица/участниците могат да изпращат писма и уведомления до възложителя по факс или по електронен път, като същите следва да бъдат адресирани до лицето за контакт, посочено в Обявата. Получени, по факс или по електронната поща, уведомления и/или искания от заинтересовани лица/участници, след 17:00 часа (приключване на работното време на възложителя), се считат за получени на следващия присъствен ден.
	4. За получено писмо или уведомление по време на възлагане на обществената поръчка ще се счита това, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, или адресатът не желае да приеме уведомлението, за получено ще се счита уведомлението, което е достигнало до адреса известен на изпращача.
	5. Писмата и уведомленията се приемат за редовно съобщени, ако са изпратени на посочения от адресата номер на факс или електронен адрес и е получено автоматично генерирано съобщение, потвърждаващо изпращането.
	6. Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на офертите.

	За всички неуредените въпроси в настоящата документация за участие ще се прилагат разпоредбите на ЗОП, ППЗОП и другите действащи нормативни актове, свързани с предмета на обществената поръчка.

Неразделна част от Обявата са следните приложения:

1 – Настоящото техническо задание;
2 – Технически спецификации;
3 – Количествена сметка, ведно с прогнозна стойност на експерт;
4 - Оферта, включваща представяне на участника (образец);
5 - Техническо предложение (образец);
6 - Ценово предложение (образец);
7 - Декларация за обстоятелствата по чл.54, ал.1, т.1, 2 и 7 от ЗОП (образец;)
8 - Декларация за обстоятелствата по чл. 54, ал.1, т.3-5  от ЗОП (образец);
9 - Декларация по чл. 66, ал. 1 от ЗОП за подизпълнител (образец);
10 - Декларация подизпълнители;
11 – Декларация по чл.6 ал.2 от Закона за мерките срещу изпирането на пари;
12 - Списък на строителството, идентично или сходно с предмета на поръчката (образец);
13 - Списък експерти (образец);
14 - Декларация за основните материали (образец);
15 - Декларация за съгласие с клаузите на проекта на договор (образец);
16 - Методика за оценка на офертите;
17 - Проект на договор.
18 - Споразумение № 1 за осигуряване на  здравословни и безопасни условия на труд към Договор
19 - Споразумение № 2 за конфиденциалност към Договор
20 – Образец на банкова гаранция

	ИЗГОТВИЛ КОМИСИЯ В СЪСТАВ:

1.	Р. Д. М. /чл.2 ЗЗЛД/– съдия в Районен съд – Сандански - /чл.2 ЗЗЛД/

2.	Е. Ц./чл.2 ЗЗЛД/ – съдебен администратор и служител по сигурността на информацията в Районен съд – Сандански - /чл.2 ЗЗЛД/

3.	Ан. Р. /чл.2 ЗЗЛД/ – главен счетоводител в Районен съд – Сандански - /чл.2 ЗЗЛД/